**Τελετή ορκωμοσίας εξεταστικής περιόδου ΣΕΠΤΕΜΒΡΙΟΥ 2022**

Η ορκωμοσία των αποφοίτων του ΠΜΣ «Ιστορία και Φιλοσοφία της Επιστήμης και της Τεχνολογίας» οι οποίοι ολοκλήρωσαν τις σπουδές τους την εξεταστική περίοδο ΣΕΠΤΕΜΒΡΙΟΥ 2022, θα τελεστεί δια ζώσης **την Πέμπτη 30 Μαρτίου 2023 και ώρα 11:00 π.μ. στην Αίθουσα Γκουνταρούλη του Τμήματος ΙΦΕ**. Για την τελετή ορκωμοσίας, μέχρι εκδόεως νέας ΚΥΑ για τον covid-19 και για την προστασία της δημόσιας υγείας από τον κίνδυνο διασποράς του κορωνοϊού, ακολουθούνται οι κατωτέρω οδηγίες της αρμόδιας υπηρεσίας, καθώς και οι οδηγίες της τελευταίας σε ισχύ ΚΥΑ (υπ’ αριθμ.48760/ζ1, ΦΕΚ 2131/τ.Β’/30-4-2022).

**Α.** Στην ορκωμοσία θα συμμετέχουν αυστηρά οι φοιτητές που υπέβαλαν:

* Αίτηση Ορκωμοσίας μέσα στην προβλεπόμενη προθεσμία υποβολής των αιτήσεων, και
* Υπεύθυνη Δήλωση, μέσα στις καθορισμένες ημερομηνίες, ότι θα συμμετέχουν στην τελετή.

Φοιτητές που δεν έχουν υποβάλει αίτηση ορκωμοσίας και δεν έχουν δηλώσει υπεύθυνα ότι θα συμμετέχουν στην τελετή, δεν θα έχουν πρόσβαση.

Όσοι ορκιζόμενοι δεν έχουν προσκομίσει τα ακόλουθα στην αίτηση ορκωμοσίας τους:

* Ακαδημαϊκή ταυτότητα (πάσο)
* Βιβλιάριο υγείας (όσοι τυχόν έχουν)

θα πρέπει είτε να τα προσκομίσουν στη Γραμματεία τις ημέρες και ώρες εξυπηρέτησης του κοινού, είτε να τα έχουν μαζί τους και να τα καταθέσουν στην υπάλληλο της Γραμματείας την ημέρα της ορκωμοσίας.

 Κατά την ημέρα της ορκωμοσίας, οι ορκιζόμενοι δύνανται να συνοδεύονται από δύο (2) άτομα έκαστος.

**Η χρήση της προστατευτικής μάσκας είναι υποχρεωτική** για όλους τους συμμετέχοντες και παρευρισκόμενους στην τελετή τόσο κατά την είσοδο, όσο και καθ’ όλη τη διάρκεια παραμονής τους στο χώρο διεξαγωγής της τελετής.

Οι ορκιζομένοι/νες που δεν επιθυμούν να παρευρεθούν στον χώρο τέλεσης της ορκωμοσίας, για λόγους προστασίας της υγείας τους ή και για άλλο λόγο, **θα ακολουθούν τη διαδικασία της εξαίρεσης από την υποχρέωση καθομολόγησης**, κατόπιν σχετικής αίτησής τους με απόφαση Προέδρου Τμήματος και έγκριση εξαίρεσης καθομολόγησης, ενώ  ο τίτλος σπουδών θα τους αποδίδεται στη Γραμματεία του Τμήματος ή με ταχυμεταφορά και δική τους δαπάνη.

Παρακαλούνται οι ορκιζόμενοι/ες να τηρήσουν πιστά τα ανωτέρω.

Από την Γραμματεία του ΠΜΣ ΙΦΕΤ